מיכאיל פרידמן

מיכאיל פרידמן (נולד ב-21 באפריל 1964 בלבוב) הוא איש עסקים יהודי רוסי. הונו מוערך (נכון לינואר 2022 על פי מגזין פורבס) בכ-14.8 מיליארד דולר, אחד ממייסדי אלפא גרופ.

== קורות חיים ==
פרידמן נולד בלבוב, כיום באוקראינה, ב-1964, למשפחה יהודית חילונית. הוא מגדיר את עצמו גם כיום כיהודי חילוני - אתאיסט. לפי עדותו, הקשר היחידי שלו לדת היהודית אותה עת היה המצות שסבתו הייתה אופה מידי פסח. אולם החותמת "יהודי" על דרכונו הבדילה בינו לבין הסביבה, ואף שיצרה הגבלות רבות, לרבות התנכלויות אנטישמיות מצד כל מי שידע, היא גם איחדה אותו עם יהודים אחרים וייחדה אותו כמי ששייך לעם היהודי.

בשנת 1986 סיים את לימודיו באוניברסיטה במקצוע מהנדס מתכות וב-1996 היה בין מייסדי הקונגרס היהודי הרוסי.

בשנים 2006 ו-2007 היה פרידמן חבר במושב הראשון של הלשכה הציבורית של רוסיה, גוף ממשלתי הממונה על ידי הנשיא, שמטרתו לבחון את החקיקה ודרכי פעולות הממשלה בסובייקטים הפדרליים המרכיבים את הפדרציה הרוסית.

פרידמן גרוש ואב לארבעה ילדים. משפחתו מתגוררת בפריז, בעוד הוא עצמו מתגורר במוסקבה. למרות המרחק הוא שומר על קשר הדוק עם ילדיו וביולי 2012 ביקר עם שלושת ילדיו הגדולים יותר, באושוויץ, כדי להגביר ולשמור על הקשר שלהם ליהדות.

ב-2022 בעקבות הפלישה הרוסית לאוקראינה הטיל האיחוד האירופי סנקציות על אוליגרכים רוסים המקורבים לנשיא רוסיה ולדימיר פוטין בהם פרידמן.<ref></ref> פרידמן היה בין האוליגרכים הראשונים שהתבטאו נגד פלישתה של רוסיה אל אוקראינה.<ref></ref>

בדצמבר 2022 נעצר פרידמן באחוזה בלונדון על ידי הסוכנות הבריטית למלחמה בפשיעה, בחשד להלבנת הון, קשירת קשר להונאת משרד הפנים וקשירת קשר לביצוע פשע.<ref></ref>

במאי 2022 פורסם כי פרידמן קיבל דרכון ישראלי, למרות שאין ברשותו בית בישראל.<ref></ref>

ב-10 באפריל 2024 פורסם שבית הדין לצדק של האיחוד האירופי הסיר את הסנקציות נגד מיכאיל פרידמן<ref>https://www.calcalist.co.il/world_news/article/r1ilg7ve0</ref>.

==עושרו==
בתחילת דרכו בעולם העסקים, החזיק פרידמן דיסקוטק וחנות צילום ועסק במסחר ובשירותים פיננסיים. ב-1989 הקים את אלפה גרופ (Alfa Group Consortium), אשר הייתה לאחר התפרקות ברית המועצות למקור עושרו. הוא הרוויח סכומי כסף גדולים והפך לאחד מהאוליגרכים הרוסים.

בשליטת קונסורציום אלפא שלו נמצא כיום Alfa Bank, אחד מגדולי הבנקים ברוסיה, חברת הנפט Tyumen Oil שנקראת כיום TNK-BP, רשת מרכולים וחברה לייצור וודקה, בנוסף לאמצעי תקשורת שונים.

על פי דירוג מגזין פורבס לשנת 2012 מוערך הונו בכ-13.4 מיליארד דולר (השווה להערכה ב-2009 - כ-6.3 מיליארד דולר), והוא מדורג במקום ה-57 ברשימת עשירי העולם של פורבס (לעומת ה-71 ברשימה זו ב-2009) (ב-2008 הוא דורג במקום ה-20 עם הון מוערך של כ-20 מיליארד דולר). בקרב עשירי רוסיה הוא מדורג במקום הששי נכון ל-2012.

פרידמן הוא המממן העיקרי של קרן ג'נסיס, התומכת בחיזוק הזהות היהודית בקרב יהודים דוברי רוסית ברחבי העולם. בין השאר, קרן ג'נסיס היא המממנת של פרס בראשית, אותו היא הקימה יחד עם ממשלת ישראל והסוכנות היהודית ביוני 2012, כאשר פרידמן התלווה לפוטין בביקורו בישראל. פרידמן ויהודים רוסים עשירים נוספים, הם שמימנו גם את הקמת האנדרטה לזכר ניצחון הצבא האדום על הנאצים במלחמת העולם השנייה, אנדרטה שפוטין חנך באותו ביקור, בנתניה.

במהלך חודש מאי 2016, פרידמן הודיע כי בכוונתו להעביר את כל עושרו למטרות צדקה לאחר פטירתו, ומבלי להותיר לילדיו חלק מהסכום.

פרידמן הוא בעל אזרחות ישראלית.

==קישורים חיצוניים==
* 

* [https://web.archive.org/web/20131029193426/http://www.thejewishweek.com/editorial-opinion/gary-rosenblatt/man-behind-jewish-nobel-prize "The Man Behind The Jewish Nobel Prize"], באתר The Jewish Week
* [https://web.archive.org/web/20100424220255/http://www.gpg.org/mikhail-fridman על מיכאיל פרידמן באתר קרן ג'נסיס]
*[https://www.tycoon.co.il/profile/mikhail-fridman איך מיכאיל פרידמן הקים את אימפריית אלפא גרופ], פרופיל יזמי באתר ״טייקון״
* [http://www.gpg.org/ אתר קרן ג'נסיס]
* 

==הערות שוליים==

קטגוריה:אנשי עסקים יהודים רוסים
קטגוריה:מיליארדרים יהודים
קטגוריה:מיליארדרים רוסים
קטגוריה:רוסים שנולדו ב-1964